open-index/open-wikipedia-markdown huggingface dataset:
হেলিওদোরাস

**হেলিওদোরাস** () ইন্দো-গ্রিক শাসক আন্তিয়াল্কিদাসের দূত ছিলেন।

## পরিচিতি
ভারতের মধ্য প্রদেশ রাজ্যের বিদিশা শহরে অবস্থিত  হেলিওদোরাস স্তম্ভে উৎকীর্ণ শিলালিপি থেকে জানা যায় যে, তক্ষশীলার বাসিন্দা দিওনের পুত্র তথা ইন্দো-গ্রিক শাসক আন্তিয়াল্কিদাস নিকেফোরোসের দূত হেলিওদোরাস শুঙ্গ সম্রাট ভগভদ্রের শাসনকালে প্রাচীন বিদিশা নগরীতে উপস্থিত হয়ে বিষ্ণুর উদ্দেশ্যে এই স্তম্ভ স্থাপন করেন। এই স্তম্ভে উৎকীর্ণ লিপি নিম্নরূপ-

এটা শিলালিপি থেকে স্পষ্ট যে হেলিওদোরাস বৈদিক নীতির দ্বারা প্রভাবিত ছিলেন এবং তাকে বিষ্ণুর পূজারী বা বৈষ্ণব হিসেবে বিবেচনা করা যেতে পারে ।কলকাতা বিশ্ববিদ্যালয়ের অধ্যাপক কুঞ্জ গোবিন্দ গোস্বামী এই সিদ্ধান্তে উপনীত হন যে হেলিওদোরাসের বৈষ্ণব ধর্মের বিষয়বস্তু সম্পর্কে যথেষ্ট জ্ঞান ছিল।"

## তথ্যসূত্র

বিষয়শ্রেণী:গ্রিক রাজদূত
বিষয়শ্রেণী:হিন্দুধর্মে ধর্মান্তরিত
হেলিওদোরাস স্তম্ভ

**হেলিওডোরাস স্তম্ভ** হল খ্রিস্টপূর্ব ১১৩ অব্দে প্রাচীন মধ্য ভারতের বিদিশায় (অধুনা ভারতীয় প্রজাতন্ত্রের মধ্যপ্রদেশ রাজ্যের বেসনগর শহর) স্থাপিত একটি প্রস্তরস্তম্ভ। স্তম্ভটিকে সাধারণভাবে একটি রাষ্ট্রদূত হেলিওদোরাস কর্তৃক প্রতিষ্ঠিত "গরুড়স্তম্ভ" হিসেবে অভিহিত করা হয়। এই হেলিওদোরাস ছিলেন ভারতীয় রাজা ভগভদ্রের রাজ্যে প্রেরিত তক্ষশিলার ইন্দো-গ্রিক রাজা আন্তিয়াল্কিদাস নিকেফোরোসের রাষ্ট্রদূত। স্তম্ভগাত্রে ব্রাহ্মী লিপিতে উৎকীর্ণ উৎসর্গলিপিতে বাসুদেব অর্থাৎ কৃষ্ণকে *দেবদেব* অর্থাৎ পরমেশ্বর রূপে বন্দনা করা হয়েছে এবং সেই অঞ্চলের ভারতীয় রাজাকে স্তুতিবাদ করা হয়েছে *পরিত্রাতা ভগভদ্র* নামে। হিন্দুধর্মে এই-জাতীয় স্তম্ভ ভূমি, অন্তরীক্ষ ও স্বর্গের সংযুক্তির প্রতীক; মনে করা হয় এটি *ব্রহ্মাণ্ডের অক্ষ* ধারণাটিরও দ্যোতক এবং সেই সঙ্গে এই ধরনের স্তম্ভ ঈশ্বরের বৈশ্বিক সামগ্রিকতার ভাবটিকেও প্রকাশ করে।

হেলিওদোরাস স্তম্ভ মধ্যপ্রদেশের রাজধানী ভোপাল থেকে  উত্তরপূর্বে, সাঁচির বৌদ্ধ স্তুপটি থেকে  এবং হিন্দু তীর্থ উদয়গিরি থেকে  দু’টি নদীর সঙ্গমস্থলের কাছে অবস্থিত।

১৮৭৭ সালে আলেকজান্ডার কানিংহাম এই স্তম্ভটি আবিষ্কার করেন। বিশ শতকে দু’টি গুরুত্বপূর্ণ প্রত্নতাত্ত্বিক খননকার্যের ফলে জানা যায় যে, স্তম্ভটি একটি প্রাচীন বাসুদেব মন্দির চত্বরে স্থাপিত হয়েছিল। ভগবদ্গীতা প্রভৃতি ধর্মগ্রন্থ ছাড়া এই হেলিওদোরাস স্তম্ভলিপি ও হাথীবাড়া ঘোসুণ্ডী শিলালিপিতেই বাসুদেব-কৃষ্ণের প্রতি ভক্তি তথা কার্ষ্ণি সম্প্রদায়ের কয়েকটি আদিতম লিখিত প্রমাণ পাওয়া যায়। এই অভিলিখনগুলিই এই-জাতীয় ধর্মমতের অস্তিত্বের প্রথম প্রত্নতাত্ত্বিক প্রমাণ বলে পরিগণিত হয়। বারজোর অ্যাভারি প্রমুখেরা এই স্তম্ভটিকে কোনও বিদেশির কার্ষ্ণি সম্প্রদায়ে ধর্মান্তরিত হওয়ার আদিতম প্রাপ্ত প্রমাণগুলির একটি মনে করেন। অবশ্য একটি বিকল্প ব্যাখ্যা অনুযায়ী, বিদেশি দেবতাদের প্রতি শ্রদ্ধানিবেদন গ্রিকদের কাছে এক যুক্তিসঙ্গত প্রথা ছিল। স্থানীয় রাজশক্তির সঙ্গে মৈত্রীস্থাপনের অঙ্গ হিসেবেই তারা এই কাজ করত।

## লিপি
বিদিশা নগরীতে স্থাপিত হেলিওদোরাস স্তম্ভে উৎকীর্ণ শিলালিপি থেকে জানা যায় যে, তক্ষশীলার বাসিন্দা দিওনের পুত্র তথা ইন্দো-গ্রিক শাসক আন্তিয়াল্কিদাস নিকেফোরোসের দূত হেলিওদোরাস শুঙ্গ সম্রাট ভগভদ্রের শাসনকালে বিদিশা নগরীতে উপস্থিত হয়ে বিষ্ণুর উদ্দেশ্যে এই স্তম্ভ স্থাপন করেন। এই স্তম্ভে উৎকীর্ণ লিপি নিম্নরূপ-

শিলালিপির আর একটি অংশ
*1) Trini amutapadani-[su] anuthitani
*2) nayamti svaga damo chago apramado
তিন চিরন্তন  রীতিনীতি(পদাঙ্ক) ...যার অনুশীলন করলে মোক্ষলাভ হয়- আত্ম সংবরণ,দানশীলতা, চেতনা ।

## তথ্যসূত্র

## বহিঃসংযোগ

*হেলিওদোরাস স্তম্ভ ও তাতে উৎকীর্ণ ব্রাহ্মী শিলালিপির চিত্র 
*হেলিওদোরাস স্তম্ভে উৎকীর্ণ ব্রাহ্মী শিলালিপি

বিষয়শ্রেণী:শুঙ্গ সাম্রাজ্য
বিষয়শ্রেণী:বিদিশা জেলার দর্শনীয় স্থান
বিষয়শ্রেণী:ইন্দো-গ্রিক
বিষয়শ্রেণী:মধ্যপ্রদেশের ইতিহাস
প্রথম দিওদোতোস সোতের

**প্রথম দিওদোতোস সোতের** () (রাজত্বকাল: খ্রিস্টপূর্ব ২৪৬ - খ্রিস্টপূর্ব ২৩৯) ব্যাক্ট্রিয়া অঞ্চলের সেলেউকিদ সত্রপ ছিলেন, যিনি সেলেউকিদ সম্রাট দ্বিতীয় আন্তিওখোস থেওসের মৃত্যুর পর স্বাধীনতা ঘোষণা করেন।

## স্বাধীনতা ঘোষণা
সেলেউকিদ সম্রাট দ্বিতীয় আন্তিওখোস থেওসের মৃত্যুর পর এই সাম্রাজ্যের অধীনস্থ ব্যাক্ট্রিয়া অঞ্চলের সত্রপ প্রথম দিওদোতোস সোতের নিজেকে ২৫৫ খ্রিস্টপূর্বাব্দে রাজা ঘোষণা করেন। দ্বিতীয় আন্তিওখোস থেওস ও তার পত্নী প্রথম লাওদিসের কন্যাকে প্রথম দিওদোতোস সোতের বিবাহ করেন। এই নতুন রাজ্য নগরকেন্দ্রিক এবং প্রাচ্যের অন্যতম ধনী রাজ্য হিসেবে গণ্য হত। এই নবগঠিত শক্তিশালী রাজ্যটি পূর্ব ও পশ্চিম উভয়দিকেই বিস্তার শুরু করে।

## পার্থিয়ার সঙ্গে বৈরিতা
পার্নাই জনজাতির প্রধান প্রথম আর্সাসিজ পার্থিয়ার স্বঘোষিত শাসক ও প্রাক্তন সেলেউকিদ সত্রপ আন্দ্রাগোরাস্কে হত্যা করে পার্থিয়া সাম্রাজ্য প্রতিষ্ঠা করেন। এর ফলে মূল গ্রিক সভ্যতা থেকে গ্রিক-ব্যাক্ট্রিয় রাজ্য বিচ্ছিন্ন হয়ে পড়ে। ২৩৯ খ্রিস্টপূর্বাব্দে সেলেউকিদ সম্রাট দ্বিতীয় সেলেউকোস কাল্লিনিকোস তার সাম্রাজ্যের পূর্ব দিকে বিদ্রোহ দমন করতে গেলে, সম্ভবতঃ পার্থিয়া সাম্রাজ্যের বিরুদ্ধে প্রথম দিওদোতোস সোতেরের সঙ্গে তিনি মিত্রতা স্থাপন করেন।

## মুদ্রা

প্রথম দিওদোতোস সোতেরের দুই ধরনের স্বর্ণ ও রৌপ্য মুদ্রা পাওয়া যায়। এক ধরনের মুদ্রায় সেলেউকিদ সম্রাট দ্বিতীয় আন্তিওখোস থেওসের নাম খোদিত থাকলেও তার প্রতিকৃতির বদলে প্রথম দিওদোতোস সোতের নিজের প্রতিকৃতি উৎকীর্ণ করেন এবং সেলেউকিদ মুদ্রাগুলির প্রতীক হিসেবে চিহ্নিত অ্যাপোলোর চিত্রের বদলে জিউসের চিত্র খোদাই করান। এই সকল মুদ্রা থেকে প্রমাণ হয় যে, সেলেউকিদ সাম্রাজ্যের অধীনতা স্বীকার করলেও তিনি স্বাধীন নরপতি হিসেবে নিজের স্বাতন্ত্র্য তৈরী করার চেষ্টা করছিলেন। অপর এক ধরনের মুদ্রায় তিনি চিত্রের সঙ্গে সঙ্গে দ্বিতীয় আন্তিওখোস থেওসের নামের পরিবর্তে নিজের নাম খোদাই করে স্বাধীনতা ঘোষণা করে নতুন রাজ্যের পত্তন করেন।

## পাদটীকা

## তথ্যসূত্র

## আরো পড়ুন
*P. Bernard, Fouilles d’Aï Khanoum IV. Les monnaies hors trésors. Questions d’histoire gréco-bactrienne, MDAFA 27, Paris, 1985.
*O. Bopearachchi, Monnaies gréco-bactriennes et indo-grecques, Catalogue raisonné, Bibliothèque nationale, Paris, 1991.
*R. Curiel and G. Fussman, Le Trésor monétaire de Qunduz, MDAFA 20, Paris, 1965.
*M. Mitchiner, Indo-Greek and Indo-Scythian Coinage I, London, 1975.
*A. K. Narain, The Indo-Greeks, Oxford, 1957.
*E. T. Newell, The Coinage of the Eastern Seleucid Mints from Seleucos I to Antiochos III, New York, 1941.
*W. W. Tarn, The Greeks in Bactria and India , 2nd ed., Cambridge, 1951, repr. Chicago, 1984.
*Willrich, Diodotos 7, in Pauly-Wissowa, V/1, cols. 714-15.

 

বিষয়শ্রেণী:গ্রিক-ব্যাক্ট্রিয় শাসক
দ্বিতীয় দিওদোতোস

**দ্বিতীয় দিওদোতোস** () (রাজত্বকাল: খ্রিস্টপূর্ব ২৩৯ - খ্রিস্টপূর্ব ২৩০/২২৩) গ্রিক-ব্যাক্ট্রিয় রাজ্যের দ্বিতীয় শাসক ছিলেন।

## সংক্ষিপ্ত পরিচিতি
২৩৯ খ্রিস্টপূর্বাব্দে পিতা প্রথম দিওদোতোস সোতেরের মৃত্যুর পর দ্বিতীয় দিওদোতোস সিংহাসন লাভ করেন।
সেলেউকিদ সম্রাট দ্বিতীয় সেলেউকোস কাল্লিনিকোসের পার্থিয়া ও ব্যাক্ট্রিয়া আক্রমণ রুখতে তিনি পার্থিয়া সাম্রাজ্যের প্রতিষ্ঠাতা প্রথম আর্সাসিজের সঙ্গে মিত্রতা সূত্রে আবদ্ধ হন। ২৩০ অথবা ২২৩ খ্রিস্টপূর্বাব্দে তাঁর শ্যালক প্রথম ইউথুদেমোস তাঁকে হত্যা করে সিংহাসন অধিকার করেন।

## পাদটীকা

## তথ্যসূত্র

 

বিষয়শ্রেণী:গ্রিক-ব্যাক্ট্রিয় শাসক
বিষয়শ্রেণী:খ্রিস্টপূর্ব ৩য় শতাব্দীতে খুন হওয়া রাজশাসক
সালামানকা

**সালামানকা** চিলির একটি শহর যেটি চোয়াপা প্রদেশের কোকিম্বো অঞ্চলে অবস্থিত। এই শহরটি প্রদেশের প্রশাসনিক কেন্দ্র ইল্লাপেল থেকে  পূর্বে এবং চিলির রাজধানী সান্তিয়াগো থেকে  উত্তরে অবস্থিত। সাধারণত: প্যান-আমেরিকান হাইওয়ের পার্শ্ববর্তী লস ভিলোস থেকে এখানে যাতায়ত করা হয় এবং এর মাধ্যমেই শহরটি পুরো দেশের সাথে সংযুক্ত।

## ইতিহাস

## তথ্যসূত্র


## বহিঃসংযোগ

*  সালামানকা মিউনিসিপ্যালিটি

বিষয়শ্রেণী:চিলির শহর
বিষয়শ্রেণী:১৮৪৪-এ প্রতিষ্ঠিত
বিষয়শ্রেণী:চিলির কমিউন
লালমনিরহাট সরকারি কলেজ

**লালমনিরহাট সরকারি কলেজ** লালমনিরহাট জেলার একটি সরকারি মহাবিদ্যালয়। এটি শহরের কেন্দ্রস্থল তালূক খুটামারা এলাকায় অবস্থিত এবং ১৯৬৪ সালে প্রতিষ্ঠিত হয়। বর্তমানে এই কলেজে উচ্চ মাধ্যমিক পর্যায়ে বিজ্ঞান, মানবিক ও বাণিজ্য শাখায় শিক্ষা প্রদান করা হয়। এছাড়া, স্নাতক (পাস) কোর্স, ১০টি বিষয়ে স্নাতক (সম্মান) এবং ৭টি বিষয়ে স্নাতকোত্তর কোর্স চালু আছে। ২০২৪ সালের তথ্য অনুযায়ী, এখানে মোট ৮৪৭১ জন শিক্ষার্থী শিক্ষাগ্রহণ করছে।

## ইতিহাস

লালমনিরহাট সরকারি কলেজ প্রথমে বেসরকারি উচ্চশিক্ষা প্রতিষ্ঠান হিসেবে ১৯৬৪ সালে প্রতিষ্ঠিত হয়। ১৯৭১ সালের আগে কলেজের শ্রেণি কার্যক্রম লালমনিরহাট সরকারি বালিকা উচ্চ বিদ্যালয়ের ভাড়া করা কক্ষে পরিচালিত হতো। ১৯৭১ সালের ১ জানুয়ারি কলেজটি বর্তমান স্থানে একটি নতুন ভবনে স্থানান্তরিত হয়। কলেজটি লালমনিরহাট জেলা প্রশাসকের কার্যালয়, জেলা জজ আদালত এবং বিভিন্ন সরকারি কার্যালয়ের সামনে অবস্থিত। ১৯৮৪ সালের ১ নভেম্বর কলেজটি জাতীয়করণ করা হয়।

২০০৬-২০০৭ শিক্ষাবর্ষে প্রথমবারের মতো ৫টি বিষয়ে (রাষ্ট্রবিজ্ঞান, দর্শন, ব্যবস্থাপনা, উদ্ভিদবিদ্যা ও প্রাণিবিদ্যা) অনার্স কোর্স চালু করা হয়। এরপর ২০১১-২০১২ শিক্ষাবর্ষে অর্থনীতি ও হিসাববিজ্ঞান এবং ২০১২-২০১৩ শিক্ষাবর্ষে বাংলা ও ইসলামের ইতিহাস ও সংস্কৃতি বিষয়ে অনার্স কোর্স চালু করা হয়।

কলেজটি প্রতিষ্ঠাকালিন সময়ে রাজশাহী বিশ্ববিদ্যালয়ের অধিভুক্ত ছিল। বর্তমানে কলেজটি জাতীয় বিশ্ববিদ্যালয় অধিভুক্ত এবং কলেজের উচ্চ মাধ্যমিক স্তর দিনাজপুর বোর্ডের আওতাভুক্ত।

## উপলব্ধ কোর্স
প্রতিষ্ঠানটি ১৯৬৪ সালে উচ্চ মাধ্যমিক, ১৯৬৫ সালে স্নাতক (পাশ), ২০০৬ সালে স্নাতক (সম্মান) এবং ২০১৪ সাল থেকে স্নাতকোত্তর স্তরে শিক্ষাপ্রদান করে আসছে। বর্তমানে দিনাজপুর শিক্ষা বোর্ডের অধীনে উচ্চ মাধ্যমিক ও জাতীয় বিশ্ববিদ্যালয়ের অধীনে স্নাতক (পাশ), ১০টি বিষয়ে স্নাতক (সম্মান) এবং ৭টি বিষয়ে স্নাতকোত্তর কোর্স চালু আছে। উচ্চ মাধ্যমিকের প্রত্যেকটি বিভাগে ১৫০টি করে আসন রয়েছে।
### উচ্চ মাধ্যমিক
* মানবিক
* বিজ্ঞান
* ব্যবসায় শিক্ষা

### স্নাতক (পাশ)
* বিএ (পাস)
* বিএসএস (পাস)
* বিবিএস (পাস)
* বিএসসি (পাস)
* সিসি

### স্নাতক ও স্নাতকোত্তর

## ফলাফল ও র‍্যাংকিং
২০১৫ ও ২০১৭ সালে জাতীয় বিশ্ববিদ্যালয়ের কলেজ র‍্যাংকিংয়ে রংপুর অঞ্চলের সেরা দশটি কলেজের মধ্যে একটি হিসেবে স্বীকৃতি পায়।
; এইচএসসি পরীক্ষার ফলাফল

২০০৯ থেকে ২০২৪ সাল পর্যন্ত প্রতিষ্ঠান থেকে মোট ৭০৯৪ জন শিক্ষার্থী এইচএসসি পরীক্ষায় অংশগ্রহণ করে। এর মধ্যে পাস করেছে ৫৬১৪ জন এবং ফেল করেছে ১৪৮০ জন। ৪৭৪ জন শিক্ষার্থী জিপিএ ৫ (এ+) অর্জন করেছে। এই সময়ে গড় পাসের হার ছিল ৭৯.১৪% এবং জিপিএ ৫ প্রাপ্তির হার ছিল ৬.৬৮%।

; ২০২৪ সালের কলেজ র‍্যাংকিং

২০২৪ সহপাঠী কলেজ র‍্যাংকিং অনুযায়ী, প্রতিষ্ঠানটি জাতীয় পর্যায়ে ৭৭১ তম, দিনাজপুর বোর্ডে ৩৩ তম, রংপুর বিভাগে ৭০ তম এবং লালমনিরহাট জেলার মধ্যে ৫ম স্থানে অবস্থান করেছে।

## আরো দেখুন

* মজিদা খাতুন সরকারি মহিলা কলেজ
* লালমনিরহাট সরকারি উচ্চ বিদ্যালয়
* লালমনিরহাট সরকারি বালিকা উচ্চ বিদ্যালয়

## তথ্যসূত্র

## বহিঃসংযোগ

* 

বিষয়শ্রেণী:১৯৬৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৬৪-এ পূর্ব পাকিস্তানে প্রতিষ্ঠিত
বিষয়শ্রেণী:বাংলাদেশের সরকারি মহাবিদ্যালয়
বিষয়শ্রেণী:লালমনিরহাট জেলার মহাবিদ্যালয়
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
রিসার্চার আইডি

**রিসার্চার আইডি** () বৈজ্ঞানিক লেখকদের শনাক্তকরণের একটি ব্যবস্থা। জানুয়ারি ২০০৮ সালে, থমসন রয়টার্স কর্তৃক এই ব্যবস্থা প্রবর্তিত হয়।

এই অনন্য শনাক্তকারী লেখক শনাক্তকরণ সমস্যা সমাধানের লক্ষ্যে কাজ করে।

সাধারণত রিসার্চার আইডি ওয়েবসাইটে, লেখকদের নিজস্ব নিবন্ধের রিসার্চার আইডি সংযোগ (লিঙ্ক) করতে বলা হয়ে থাকে। এইভাবে, তারা তাদের সর্বশেষ প্রকাশনার পর্যন্ত তালিকায়নের পাশাপাশি অনলাইনে সংরক্ষণ করতে পারেন।

থমসন রয়টার্স এই রিসার্চার আইডি ব্যবস্থা, এবং ওআরসিআইডি-এর মধ্যে এবং বিপরীত ভাবে তথ্য বিনিময়ে সক্ষম হয়েছেন।

## আরও দেখুন
* ওআরসিআইডি
* ভার্চুয়াল ইন্টারন্যাশনাল অথরিটি ফাইল

## তথ্যসূত্র

## বহিঃসংযোগ

* 

বিষয়শ্রেণী:শনাক্তকারী
বিষয়শ্রেণী:থমসন রয়টার্স
বিষয়শ্রেণী:গ্রন্থাগার তালিকাপ্রণয়ণ ও শ্রেণিবিভাগ
চীনা বর্ষপঞ্জি

**চীনা বর্ষপঞ্জি** চীনের ঐতিহ্যবাহী চন্দ্রভিত্তিক বর্ষপঞ্জি। এটি দ্বারা চীনের জ্যোতিষবিজ্ঞানে দিন, মাস ও বছর হিসাব করা হয়। এটি চীন এবং বিশ্বের বিভিন্ন দেশের অবস্থানরত চীনা জাতির ব্যবহার করা ঐতিহ্যমন্ডিত পঞ্জিকা। এ বর্ষপঞ্জি অনুসারে চীনে ছুটির দিন, বিয়ের শুভদিন এবং ব্যবসার শুভদিনও নির্ধারণ করা হয়।

চীনা বর্ষপঞ্জির দিন গগনা শুরু হয় মধ্যরাত থেকে এবং পরের দিন মধ্যরাত পর্যন্ত। মাস শুরু হয় নতুন চাঁদ দেখা দেওয়ার দিন থেকে এবং শেষ হয় পরের নতুন চাঁদ দেখার পূর্বে। বছর শুরু হয় বসন্তকালের নতুন চাঁদ দেখার মাধ্যমে। বর্তমান চীনা বর্ষপঞ্জি অনেক বিবর্তনের ফসল। অনেক জ্যোতিবিদ্যাবিজ্ঞানী জোয়ার-ভাটা সহ বিভিন্ন মৌসুমি কারণে এ বর্ষপঞ্জি অনেক পরিবর্তন ও পরিবর্ধন করেন। এ বর্ষপঞ্জি আগের প্রায় ১০০ এর অধিক বার পরিবর্তিত হয়েছে। কোরীয় বর্ষপঞ্জি ও ভিয়েতনামের বর্ষপঞ্জি এ বর্ষপঞ্জিরই অংশ।

## ইতিহাস

### পুরনো চীনা বর্ষপঞ্জি
### আধুনিক চীনা বর্ষপঞ্জি

## আরও দেখুন
* বাংলা বর্ষপঞ্জি

## তথ্যসূত্র

## বহিঃসংযোগ
*চীনা মাস।


বিষয়শ্রেণী:চীনা সংস্কৃতি
বিষয়শ্রেণী:নির্দিষ্ট বর্ষপঞ্জি
বিষয়শ্রেণী:সৌরচান্দ্রিক বর্ষপঞ্জি
সংসদ ভবন

**সংসদ ভবন** বলতে বোঝাতে পারে:

* জাতীয় সংসদ ভবন, বাংলাদেশের জাতীয় সংসদের ভবন
* নতুন সংসদ ভবন (ভারত), ভারতীয় সংসদের বর্তমান ভবন
* পুরনো সংসদ ভবন (ভারত), ভারতীয় সংসদের পুরনো ভবন
বাংলাদেশের সংগীত

আবহমান কাল থেকে বাংলাদেশে সঙ্গীতের ব্যাপক প্রচার রয়েছে। সাধারণত সঙ্গীতকে বিশ্লেষণ করলে পাওয়া যায়ঃ
সঙ্গীত=ছন্দ+সুর
অর্থাৎ‍ দুইটি ছন্দযুক্ত বাক্য সুর করে উচ্চারণ করা হলে তাকে বলা হয় গান বা সঙ্গীত।

## প্রাচীন [[বাংলা|বাংলায়]] সঙ্গীত

প্রাচীন বাংলায় সাধারণ মানুষ চিঠি লিখত পদ্যাকারে।কিন্তু উচ্চারণ করার সময় একটু সুর দিয়ে উচ্চারণ করত। তখন থেকেই সঙ্গীতের প্রচলন শুরু। তখনকার বৌদ্ধ সমাজে চর্যাপদ একটি বিশেষ জায়গা দখল করে ছিল। বৌদ্ধ ধর্মপ্রচারকেরা তা গানের সুরে উচ্চারণ করতেন। ফলে পাঠকের মন জয় করা সহজ হত। তেমনি একটি পদ্য হল:

তখনকার হিন্দু সমাজেও দেবীর পূজায় গান গেয়ে সাধারণ মানুষ দেবীর পূজা করত।

## মধ্যযুগে সঙ্গীত

এদেশে মধ্যযুগে সঙ্গীতচর্চা ছিল উচ্চমানের। মধ্যযুগে আলাওল রচিত মঙ্গলকাব্য ছিল এক প্রকারের সঙ্গীতের ভান্ডার। এছাড়া মধ্যযুগের কবিদের মধ্যে রয়েছে রবীন্দ্রনাথ ঠাকুর, মাইকেল মধুসূদন দত্ত, কাজী নজরুল ইসলাম, লালন শাহ, শাহ আবদুল করিম, হাসন রাজা, রাধারমণ প্রমূখ। সে সময়ে হিন্দুদের দেবীদের উদ্দেশ্যে কীর্তন রচিত হত। এছাড়া রচিত হয়েছে বৈষ্ণব পদাবলি। এটি রচিত হত মূলত কৃষ্ণা ও রাধার কাহিনীকে ঘিরে। এসব বৈষ্ণব পদাবলীর বিখ্যাত পদকর্তাদের মধ্যে রয়েছেন বিদ্যাপতি,চন্ডীদাস,জ্ঞানদাস,গোবিন্দ দাস প্রমূখ।

### মধ্যযুগীয় মুসলিম সমাজে সঙ্গীত

মধ্যযুগে মুসলিম সমাজে পুঁথি পাঠের আসর বসত। পুঁথিগুলো পাঠ করা হত গানের সুরে। পুঁথিগুলো নেওয়া হত আরব্য উপন্যাস,পারস্য থেকে পাওয়া বিভিন্ন আখ্যান থেকে। কয়েকটি পুঁথি হলঃ
*ইউসূফ-জোলেখা
*লায়লি-মজনু
*জঙ্গনামা
*সায়ফুল মুলক বদিউজ্জামান ইত্যাদি
এছাড়া সে যুগে বাদ্য ছাড়া একধরনের সৃষ্টিকর্তার স্তুতি গাওয়া হত যা গজল নামে পরিচিত ছিল।

### মধ্যযুগীয় হিন্দুসমাজে সঙ্গীত

মধ্যযুগের হিন্দু সমাজে সবচেয়ে বেশি সঙ্গীতে প্রচলন ছিল। হিন্দুরা পূজায় দেবতার উদ্দেশ্যে গান গাইত। তখনকার হিন্দু সমাজে কীর্তন গান হত। এছাড়া ছিল বৈষ্ণব পদাবলি।

## আধুনিক যুগে সঙ্গীত
আধুনিক যুগে বাংলাদেশ এদেশে সঙ্গীত অনেক ভাগে বিভক্ত হয়ে গেছেঃ
*লোকগীতি
*আধুনিক গান
*ব্যান্ড সঙ্গীত

### লোকগীতি

লোকগীতি বলতে বোঝানো হয় নজরুলগীতি,রবীন্দ্রসঙ্গীত,পল্লীগীতি ইত্যাদি অর্থাৎ‍ মধ্যযুগীয় গায়কদের গান। নিচে কিছু লোকগীতির তালিকা দেওয়া হলঃ

এছাড়াও রয়েছে ভাওয়াইয়্যা,ভাটিয়ালি,মুর্শিদি,গম্ভীরা,বারমাস্যা,বাউলসঙ্গীত, নির্ব্বান সঙ্গীতইত্যাদি।বাংলাদেশের জাতীয় সঙ্গীত আমার সোনার বাংলা গানটির সুর নেওয়া হয়েছে এক বাউলগান  এর সুর থেকে।

### আধুনিক গান
আধুনিক গান হল আধুনিক বাদ্যযন্ত্র যেমনঃগিটার,পিয়ানো,হারমোনিয়াম,বাঁশি,ড্রাম,বেহালা ইত্যাদি সহযোগে যে গান গাওয়া হয়।এসব গান অনেক ধরনের হয়ঃ
*ব্যান্ড সঙ্গীত
*পপসঙ্গীত
*জাজসঙ্গীত
কয়েকজন আধুনিক গানের শিল্পী হলঃ

#### ব্যান্ড সঙ্গীত

## তথ্যসূত্র

## বহিঃসংযোগ

বিষয়শ্রেণী:বাংলা ভাষার সঙ্গীত
বিষয়শ্রেণী:বাংলা সঙ্গীত
খগা খড়িবাড়ী ইউনিয়ন

**খগাখড়িবাড়ী ইউনিয়ন** বাংলাদেশের নীলফামারী জেলার ডিমলা উপজেলার অন্তর্গত একটি ইউনিয়ন। ইউনিয়নটি একটি সীমান্তবর্তী এলাকা।

## অবস্থান
খগাখড়িবাড়ী ইউনিয়ন নীলফামারী জেলার সীমান্তবর্তী একটি অবহেলিত ইউনিয়ন। এ ইউনিয়নের উত্তরে ভারতের কুচবিহার জেলা ও পূর্ব ছাতনাই ইউনিয়ন, পূর্বে টেপাখড়িবাড়ী ইউনিয়ন, গয়াবাড়ী ইউনিয়ন, দক্ষিণে  ডিমলা সদর ইউনিয়ন,  এবং পশ্চিমে বালাপাড়া ইউনিয়ন অবস্থিত।

ইউনিয়নের পূর্ব দিক দিয়ে তিস্তা নদী এবং মাঝ বরাবর নাউতারা নদী প্রবাহিত হয়েছে।

## প্রশাসনিক এলাকা
খগাখড়িবাড়ী ইউনিয়ন ৬টি মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত।

মৌজা সমূহ-
* কিসামত ছাতনাই
* দোহলপাড়া
* উত্তরবাড়ী
* খগাবড়বাড়ী
* বন্দরখড়িবাড়ী
* আদাবাড়ী

## ইতিহাস
## জনসংখ্যা
খগাখড়িবাড়ী ইউনিয়নের মোট জনসংখ্যা= ৩২,১০৩ জন।
* মহিলা=
* পুরুষ=

## শিক্ষা
এ ইউনিয়নের শিক্ষার হার ৪৫% মাত্র। ইউনিয়নের ৪টি কলেজ, মাধ্যমিক বিদ্যালয় ৭টি, প্রাথমিক বিদ্যালয় ২০টি, মাদ্রাসা ৩টি, কারিগরি প্রশিক্ষণ কেন্দ্র ০১টি এবং কিন্ডারগার্ডেন ৫টি।

উল্লেখযোগ্য শিক্ষাপ্রতিষ্ঠান-
* জনতা ডিগ্রি কলেজ
* খগাখড়িবাড়ী টেকনিক্যাল অ্যান্ড বিজনেস ম্যানেজমেন্ট কলেজ
*দোহল পাড়া আদর্শ স্কুল অ্যান্ড কলেজ
*আদাবাড়ী স্কুল অ্যান্ড কলেজ
* খগাখড়িবাড়ী বহুমুখী উচ্চ বিদ্যালয়
*খগাখড়িবাড়ী গার্লস উচ্চ বিদ্যালয়
* উত্তর নাউতারা উচ্চ বিদ্যালয়
*গ্রীন ইন্সটিটিউট অব টেকনোলজি

## অর্থনীতি
ডিমলা উপজেলার খগাখড়িবাড়ী ইউনিয়নের প্রধান অর্থকরী ফসল ভূট্টা, আলু ও মরিচ। এ এলাকায় ভূট্টার ফলন প্রচুর হয়। এছাড়া মসলা জাতীয় শস্য যেমন আদা, রসুন, মরিচ ও হলুদের ফলনও বেশি হয়। এসব কৃষি পণ্যের উপর ভিত্তি করে এখানে ব্যবসা বাণিজ্য গড়ে উঠেছে। ধান ও বাশ এর উপর ভিত্তি করেও এখানে ব্যবসা বাণিজ্যের প্রসার ঘটেছে।

* হাট ও বাজার

পাগলপাড়া বাজার, খগার হাট, টুনির হাট, যৌথ বাজার

### <u>প্রাকৃতিক সম্পদ</u>
খগাখড়িবাড়ী ইউনিয়নের উল্লেখযোগ্য প্রাকৃতিক সম্পদ হল নুরি পাথর। এ এলাকার তিস্তা নদীর পানির তলদেশে এবং পাগলপাড়া বাজার, কিসামত ছাতনাই এলাকায় ১৫ - ২০ ফুট মাটির নিচে প্রচুর পরিমাণে নুরি পাথর মজুদ আছে। এ উপজেলার অন্য প্রাকৃতিক সম্পদ হল বালু।

## উল্লেখযোগ্য ব্যক্তি

* মশিউর রহমান যাদু মিয়া; গণপ্রজাতন্ত্রী বাংলাদেশ সরকারের সিনিয়র মন্ত্রী ছিলেন। খগাখড়িবাড়ী ইউনিয়নের বন্দরখড়িবাড়ী (টুনিরহাট) নামক মৌজায় জন্ম গ্রহণ করেন। 
* শফিকুল গনি স্বপন; তিনি বাংলাদেশ সরকারের মন্ত্রী ছিলেন।খগাখড়িবাড়ী ইউনিয়নের বন্দরখড়িবাড়ী (টুনিরহাট) নামক মৌজায় জন্ম গ্রহণ করেন।
* বেগম মনসুরা মহিউদ্দিন, সাবেক সংসদ সদস্য। 
* জেবেল রহমান গানি, চেয়ারম্যান, বাংলাদেশ ন্যাপ। 

## তথ্যসূত্র

বিষয়শ্রেণী:ডিমলা উপজেলার ইউনিয়ন
টেপা খড়িবাড়ী ইউনিয়ন

**টেপাখড়িবাড়ী ইউনিয়ন** বাংলাদেশের নীলফামারী জেলার ডিমলা উপজেলার অন্তর্গত একটি ইউনিয়ন। ইউনিয়নটি একটি ভারতীয় সীমান্তবর্তী এবং তিস্তা নদীর কোলঘেসা একটি এলাকা। বছরের বিভিন্ন সময়ে তিস্তা নদীর তীররের গ্রাম গুলো বন্যায় প্লাবিত হয়ে থাকে।  

## অবস্থান
টেপাখড়িবাড়ী ইউনিয়ন নীলফামারী জেলার সীমান্তবর্তী একটি অবহেলিত ইউনিয়ন। এ ইউনিয়নের উত্তরে ভারতের কুচবিহার জেলা ও খগাখড়িবাড়ী ইউনিয়ন, পূর্বে হাতিবান্ধা উপজেলা,  দক্ষিণে  খালিশা চাপানী ইউনিয়ন ও গয়াবাড়ী ইউনিয়ন,  এবং পশ্চিমে খগাখড়িবাড়ী ইউনিয়ন অবস্থিত।

ইউনিয়নের বুক চিরে তিস্তা নদী প্রবাহিত হয়েছে।

## প্রশাসনিক এলাকা
টেপাখড়িবাড়ী ইউনিয়ন ৪টি মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত।

মৌজা সমূহ-
* দক্ষিণখড়িবাড়ী
* উত্তরখড়িবাড়ী
* পূর্বখড়িবাড়ী
* চরখড়িবাড়ী
প্রশাসনিক কাঠামো(ওয়ার্ড)
১.
২.
৩. মোঃ হামিদুল ইসলাম 
৪.
৫.
৬. মোঃ সফিয়ার ইসলাম  
৭. মোঃ ইয়াছিন আলী  
৮. মোঃ ইব্রাহিম আলী  
৯. মোঃ জিকরুল ইসলাম

## ইতিহাস
এই এলাকা হয়ে কোচ'রা নিয়মিত পালকি বহন করত।তারা এখানে এসে খুব সতর্ক হয়ে পথ চলত। কারণ অতীতে সমগ্র এলাকা জুড়ে ছিল জঙ্গলের অভয়ারণ্য। এর মধ্যে ছিল ডাকাতির ভয়,বন্যপ্রাণী(শিয়াল,সাপ,বেজি) ও কাঁটাযুক্ত পথে বেয়ে চলতে হত কোচদের। টেপা শব্দের অর্থ; আঙ্গুল বা হাত দিয়ে মালিশ(কাটাযুক্ত ক্ষতস্থানে) বা খুব আস্তে চলা পা টিপে পথচলা সেখান থেকেই "টেপা" আর  জঙ্গলের থেকে "খড়ি"  এবং রংপুরের আঞ্চলিক ভাষায় নির্দিষ্ট কোন জমিকে "বাড়ী" বলা হয়। এভাবেই টেপাখড়িবাড়ী নামকরণ করা হয়েছে।

## জনসংখ্যা
এ ইউনিয়নের মোট জনসংখ্যা= ২৪,০২৭ জন।
* মহিলা = ১১,৬১৩ জন।
* পুরুষ = ১১,৪১৪ জন।

## শিক্ষা
টেপাখড়িবাড়ী ইউনিয়ন অনুন্নত হওয়ায় এখানে তেমন শিক্ষা প্রতিষ্ঠান গড়ে ওঠেনি। ইউনিয়নে ১ টি দাখিল স্তরের মাদ্রাসা,২টি মাধ্যমিক ১টি নিম্ন মাধ্যমিক, ৭টি প্রাথমিক বিদ্যালয় এবং একটি চাইল্ড কেয়ার কিন্ডারগার্টেন স্কুল এবং বেশকিছু এনজিও স্কুল রয়েছে।

উল্লেখযোগ্য শিক্ষাপ্রতিষ্ঠান-
* জটুয়াখাতা দ্বি-মুখী উচ্চ বিদ্যালয়
*টেপাখড়িবাড়ী উচ্চ বিদ্যালয়
*দক্ষিণ খড়িবাড়ী নিম্ন-মাধ্যমিক বিদ্যালয়।
* মুন্সিপাড়া দাখিল মাদরাসা
*নর্থ বেঙ্গল চাউল্ড কেয়ার কিন্ডারগার্টেন স্কুল ।

## অর্থনীতি
এ ইউনিয়নে প্রধান অর্থকরী ফসল ভূট্টা,তিস্তার বেলে দো'য়াশ মাটিতে ভূট্টার ফলন প্রচুর হয়।বোরো,অামন,গম বাদাম ইত্যাদি।এছাড়া চরাঞ্চলে মসলা জাতীয় শস্য যেমন পিঁয়াজ,মরিচ রসুন,কালোজিরা,তিসি,ধনিয়া বেশি হয়। তিস্তার ডানতীরে বেড়িবাঁধে পর্যাপ্ত বাশ উৎপাদন হয়।

## হাটবাজার
এই ইউনিয়ন দেশের সিমান্তবর্তী ও দুর্গম এলাকা হওয়ায় এখানে বড় ধরনের হাট গড়ে উঠেনি,দৈনন্দিন চাহিদা পূরণে লোকালয়ের সমন্বয় ছোট ছোট বাজার গড়ে উঠেছে।

তিস্তার হাট/বাজার

১/ তেলির বাজার

২/তিস্তাবাজার-

৩/একতা বাজার

৪/আনন্দ বাজার

৫/জিহাদ বাজার

মিনি বাজার

সরদার বাজার

কোম্পানি বাজার

মোল্লা বাজার

তবে এই ইউনিয়ন এর বেশীর ভাগ ইউনিয়নবাসী দৈনন্দিন চাহিদা পূরণে শুটিবাড়ি  বাজার এর উপর নির্ভশীল

## উল্লেখযোগ্য ব্যক্তি
এই ইউনিয়নে অনেক জ্ঞানী ব্যক্তি জন্মগ্রহণ করেছেন। তাদের মধ্যে উল্লেখযোগ্য হচ্ছেন।

১)মরহুম এড.তছিরউদ্দিন(জেলার সিনিয়র আইনজীবী,সাবেক সহ সভাপতি, নীলফামারী বারকাউন্সিল)
২)মরহুম মলম উদ্দিন মন্ডল(সমাজ সেবক)
৩)মরহুম হায়দার চেয়ারম্যান 
৪)মরহুম জাফর উল্ল্যা সাবেক চেয়ারম্যান 
৫))মরহুম হাফেজ চৌধুরি (সাবেক ইউপি চেয়ারম্যান)
৬)মরহুম বীরমুক্তিযোদ্ধা মিয়ার উদ্দিন
৮)মরহুম আঃমতিন পুলিশ

## তথ্যসূত্র

বিষয়শ্রেণী:ডিমলা উপজেলার ইউনিয়ন
ক্রিট

**ক্রিট** (, ** ; Ancient Greek: , *Krḗtē*) গ্রিসের সর্ববৃহৎ ও সর্বাধিক পরিচিত দ্বীপ। এটি ভূমধ্যসাগরীয় অঞ্চলের পঞ্চম বৃহত্তম দ্বীপ; কেবল সিসিলি, সার্ডিনিয়া, সাইপ্রাস এবং কর্সিকা-ই এর চেয়ে বৃহৎ। এর আয়তন ৮৩৩৬ বর্গকিলোমিটার ও উপকূল রেখার দৈর্ঘ্য ১০৬৬ কিলোমিটার। ক্রিট ও তার চারপাশের ছোট ছোট দ্বীপ নিয়ে ক্রিট প্রশাসনিক অঞ্চল গঠিত। এটি গ্রিসের ১৩টি প্রধান প্রশাসনিক অঞ্চলের অন্যতম। ক্রিটের সবচেয়ে বড় শহর ও প্রশাসনিক কেন্দ্র হল হেরাক্লিওন। ২০১১ সালের হিসেব অনুযায়ী ক্রিটের জনসংখ্যা ৬,২৩,০৬৫ জন।

গ্রিসের অর্থনীতি ও সাংস্কৃতিক ঐতিহ্যে ক্রিটের যথেষ্ট অবদান রয়েছে। মূল গ্রিক সংস্কৃতি থেকে বেশ কিছুটা স্বতন্ত্র এই দ্বীপের নিজস্ব কাব্য ও সঙ্গীত এই অঞ্চলের আঞ্চলিক সাংস্কৃতিক ঐতিহ্যের অন্যতম বৈশিষ্ট্য। সুপ্রাচীন মিনোয়ান সভ্যতার (মোটামুটি ২৭০০ - ১৪২০ খ্রিস্টপূর্বাব্দ) ধাত্রীভূমি এই ক্রিট দ্বীপই। বর্তমানে এই সভ্যতাকে ইউরোপ ভূখণ্ডের প্রাচীনতম ঐতিহাসিক সভ্যতা বলে গণ্য করা হয়ে থাকে।

ইউরোপের মুল ভূখণ্ড থেকে ক্রিট দ্বীপের দূরত্ব ৯৫ কিলোমিটার; এশিয়া থেকে ১৭৯ কিলোমিটার ও আফ্রিকা থেকে এই দ্বীপের ন্যুনতম দূরত্ব ২৮৪ কিলোমিটার।

## তথ্যসূত্র

বিষয়শ্রেণী:গ্রিস
বিষয়শ্রেণী:দ্বীপ
বিষয়শ্রেণী:ভূমধ্যসাগরীয় দ্বীপ
খালিশা চাপানী ইউনিয়ন

**খালিশা চাপানী ইউনিয়ন** বাংলাদেশের নীলফামারী জেলার ডিমলা উপজেলার অন্তর্গত একটি ইউনিয়ন।

## অবস্থান
খালিশা চাপানী ইউনিয়ন নীলফামারী জেলার ডিমলা উপজেলা অবস্থিত। চাপানী ইউনিয়নের উত্তরে গয়াবাড়ী ইউনিয়ন ও নাউতারা ইউনিয়ন, পূর্বে হাতীবান্ধা উপজেলা, দক্ষিণে ঝুনাগাছা চাপানী ইউনিয়ন এবং পশ্চিমে নাউতারা ইউনিয়ন অবস্থিত। এ ইউনিয়নের মাঝ বরাবর নাউতারা নদী প্রবাহিত হয়েছে।

## প্রশাসনিক এলাকা
খালিশা চাপানী ইউনিয়ন ৫টি মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত।

মৌজা সমূহ-
* ছোটখাতা
* ডালিয়া
* বাইশপুকুর
* কাকিনা চাপানী
* খালিশা চাপানী

## ইতিহাস
## জনসংখ্যা
খালিশা চাপানী ইউনিয়নের মোট জনসংখ্যা= ২৮,৮৩৫ জন।

## শিক্ষা
এ ইউনিয়নে কলেজ ১টি, মাধ্যমিক বিদ্যালয় ৪টি, মাদ্রাসা ২টি, প্রাথমিক বিদ্যালয় ১৮টি, কিন্ডারগার্ডেন ২টি রয়েছে।

উল্লেখযোগ্য শিক্ষাপ্রতিষ্ঠান-
* তিস্তা ডিগ্রী কলেজ
* ছোটখাতা বহুমুখী ফাজিল মাদ্রাসা
* ডালিয়া শিশু নিকেতন উচ্চ বিদ্যালয়

## অর্থনীতি
ছোটখাতা গ্রামে একসময় অনেক জমির মালিক ছিলো,,  আবুল মেম্বার, চটকু মামুদ, কছির উদ্দিন,,  এই সব ব্যাক্তিবগের সমায়ের পরিবর্তন এ এই সব জমির ও মালিকানা পরিবর্তন হয়,,,

## তথ্যসূত্র

বিষয়শ্রেণী:ডিমলা উপজেলার ইউনিয়ন
প্রথম ইউথুদেমোস

**প্রথম ইউথুদেমোস** () (রাজত্বকাল: ?খ্রিস্টপূর্ব ২৩০ - ?খ্রিস্টপূর্ব ২০০) গ্রিক-ব্যাক্ট্রিয় রাজ্যের শাসক ছিলেন।

## পরিবার
প্রথম ইউথুদেমোস গ্রিক সেনাপতি আপোলোদোতাসের পুত্র ছিলেন। তিনি গ্রিক-ব্যাক্ট্রিয় শাসক প্রথম দিওদোতোস সোতেরের কন্যা ও দ্বিতীয় দিওদোতোসের ভগ্নীকে বিবাহ করেন এবং প্রথম দেমেত্রিওস নামক তার এক পুত্র সন্তানের জন্ম হয়।

## রাজত্ব
পলিবিয়াসের বর্ণনা অনুসারে, প্রথম ইউথুদেমোস প্রথম জীবনে সোগদিয়ানা অঞ্চলের সত্রপ ছিলেন, যিনি পরবর্তী কালে তার শ্যালক দ্বিতীয় দিওদোতোসকে সিংহাসনচ্যুত করে শাসনক্ষমতা লাভ করেন। তার শাসনকাল সম্বন্ধে বিশেষ কিছু জানা যায় না। ২০৮ খ্রিস্টপূর্বাব্দে সেলেউকিদ সম্রাট তৃতীয় আন্তিওখোস তাকে আরিয়ুস নদীর তীরে যুদ্ধে পরাজিত করেন। ইউথুদেমোস এরপর বাক্ত্রার শহরে তিন বছর ধরে তৃতীয় আন্তিওখোসের সেনাবাহিনীর অবরোধের বিরুদ্ধে সফল ভাবে প্রতিরক্ষা করার পর আনুমানিক ২০৬ খ্রিস্টপূর্বাব্দে তৃতীয় আন্তিওখোস তাকে নতুন শাসক হিসেবে স্বীকৃতি প্রদান করে নিজ কন্যার সাথে তার পুত্র প্রথম দেমেত্রিওসের বিবাহ দেন। এই দীর্ঘ যুদ্ধের পর তার রাজ্যে দ্রুত শান্তি ফিরে আসে। আনুমানিক ২০০ খ্রিস্টপূর্বাব্দে প্রথম ইউথুদেমোসের মৃত্যু হয়।

## পাদটীকা

## তথ্যসূত্র

## আরো পড়ুন
*P. Bernard, Fouilles d’Aï Khanoum IV: Les monnaies hors trésors. Questions d’histoire gréco-bactrienne, MDAFA 28, Paris, 1985, pp.&nbsp;131–33.
*O. Bopearachchi, Monnaies gréco-bactriennes et indo-grecques: Catalogue raisonné du Cabinet des Médailles, Paris, 1991, pp.&nbsp;47–49, 154-63.
*W. W. Tarn, The Greeks in Bactria and India, 2nd ed., Cambridge, 1951, pp.&nbsp;74–75.

 

বিষয়শ্রেণী:গ্রিক-ব্যাক্ট্রিয় শাসক
নাউতারা ইউনিয়ন

**নাউতারা ইউনিয়ন** বাংলাদেশের নীলফামারী জেলার ডিমলা উপজেলার অন্তর্গত একটি ইউনিয়ন।

## অবস্থান
৬নং নাউতারা ইউনিয়ন নীলফামারী জেলার ডিমলা উপজেলা সদরের দক্ষিণ-পূর্বে অবস্থিত। এ ইউনিয়নের উত্তরে খগাখড়িবাড়ী ইউনিয়ন, পূর্বে খালিশা চাপানী ইউনিয়ন ও ঝুনাগাছা চাপানী ইউনিয়ন,  দক্ষিণে জলঢাকা উপজেলা এবং পশ্চিমে ডিমলা অবস্থিত। এ ইউনিয়নের মাঝ বরাবর  নাউতারা নদী এবং পূর্ব দিকে তিস্তা সেচ ক্যানেল বয়ে গেছে।

## প্রশাসনিক এলাকা
নাউতারা ইউনিয়ন ৫টি মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত।
গ্রাম সমূহ-
* আকাশকুড়ি
* নিজপাড়া
* নাউতারা
* কাকড়া
* সাতজান
* শালহাটী

## ইতিহাস
## জনসংখ্যা
নাউতারা ইউনিয়নের মোট জনসংখ্যা= ৩১,৬৫০ জন
* মহিলা= ১৫,০৩২ জন
* পুরুষ= ১৬,৬১৮ জন

## শিক্ষা
এ ইউনিয়নে ১টি কলেজ, ৬টি মাধ্যমিক বিদ্যালয়, ১টি মাদ্রাসা, ১৬টি সরকারি প্রাথমিক বিদ্যালয় ও ২ টি কিন্ডারগার্ডেন স্কুল রয়েছে।

উল্লেখযোগ্য শিক্ষাপ্রতিষ্ঠান-
* নাউতারা আবিউন্নেছা দ্বি- মূখী উচ্চ বিদ্যালয়
* নাউতারা গার্লস স্কুল ও কলেজ
* নিজপাড়া ফাজিল মাদ্রাসা
* আকাশকুড়ি উচ্চ বিদ্যালয়
* সাতজান উচ্চ বিদ্যালয়
* সাতজান সরকারি প্রাথমিক বিদ্যালয়

## অর্থনীতি
নাউতারা ইউনিয়নের অর্থনীতি মূলত কৃষি নির্ভর। এ ইউনিয়নের প্রধান ফসল ধান। তবে ধান ছাড়াও বর্তমানেভূট্টা, গম সহ আরও নানা ধরনের ফসল ফলানো হচ্ছে।

## নদ-নদী
* নাউতারা নদী
* তিস্তা সেচ খাল

## তথ্যসূত্র

বিষয়শ্রেণী:ডিমলা উপজেলার ইউনিয়ন
র‌্যাচেল হেহো ফ্লিন্ট

**র‌্যাচেল হেহো ফ্লিন্ট, ব্যারোনেস হেহো ফ্লিন্ট**, ওবিই, ডিএল (; জন্ম: ১১ জুন, ১৯৩৯ - মৃত্যু: ১৮ জানুয়ারি, ২০১৭) ইংল্যান্ডের বিখ্যাত আন্তর্জাতিক মহিলা ক্রিকেট তারকা ছিলেন। ১৯৬০ থেকে ১৯৮২ সময়কালে ইংল্যান্ড মহিলা ক্রিকেট দলের অন্যতম সদস্য ছিলেন। দলে তিনি মূলতঃ ব্যাটার ছিলেন। এছাড়াও ইংল্যান্ড ক্রিকেট দলের অধিনায়ক ছিলেন **র‌্যাচেল হেহো ফ্লিন্ট**। মহিলা ক্রিকেট বিশ্বকাপের উদ্বোধনী আসরে ইংল্যান্ড দলের শিরোপা জয়ে নেতৃত্ব দেন তিনি।

## খেলোয়াড়ী জীবন
সমগ্র খেলোয়াড়ী জীবনে ২২ টেস্টে অংশ নেন। ৩৮ ইনিংসে ৪৫.৫৪ গড়ে রান সংগ্রহ করেন। টেস্টে ৩টি সেঞ্চুরি করেন। তন্মধ্যে, ১৯৭৬ সালে ওভালে অস্ট্রেলিয়ার বিপক্ষে নিজস্ব সেরা ১৭৯ রান তোলে বিশ্ব রেকর্ড গড়েন। তিনি ক্রিজে সাড়ে তার এ অসম্ভব দৃঢ়তায় খেলাটি ড্রয়ে পরিণত হয়। সাড়ে আট ঘণ্টারও অধিক সময় অতিবাহিত করেন ও সিরিজ রক্ষা করেন। টেস্ট দলের সদস্য থাকাকালীন তিনি ছয় টেস্ট সিরিজে অপরাজিত ছিলেন।

১৯৭৮ সালে অধিনায়ক থেকে পদত্যাগের পর ১৯৭৯ সালে ওয়েস্ট ইন্ডিজের বিপক্ষে সর্বশেষ টেস্ট খেলায় অংশ নেন। এরপর অবশ্য ১৯৮২ সালের মহিলাদের ক্রিকেট বিশ্বকাপে দলের প্রতিনিধিত্ব করেছিলেন তিনি।

## অবসর
ক্রিকেট খেলা থেকে অবসর নেয়ার পর ফ্লিন্ট ক্রিকেট সাংবাদিকতা ও ধারাভাষ্যকার হিসেবে কাজ করছেন। ১৯৭২ সালে এমবিই পদবীতে ভূষিত হন। এরপর ২০০৮ সালে রাণীর জন্মদিনের সম্মানে ওবিই পদবী প্রদান করা হয়। ১৯৯৯ সালে এমসিসিতে প্রথমবারের মতো দশজন মহিলাকে অন্তর্ভুক্তি করা হয়। এতে তাকেও সম্মানিত আজীবন সদস্যরূপে স্থান দেয়া হয়। ২০০৪ সালে প্রথম মহিলা হিসেবে এমসিসি’র পূর্ণাঙ্গ কমিটিতে নির্বাচিত হন তিনি। ১৯৯৭ সাল থেকে ওলভারহাম্পটন ওয়ান্ডেরার্স এফ.সি’র পরিচালকরূপে দায়িত্ব পালন করছেন।

১৮ জানুয়ারি, ২০১৭ তারিখে লর্ডস কর্তৃপক্ষ আনুষ্ঠানিকভাবে তার মৃত্যু সংবাদ ঘোষণা করে।

## তথ্যসূত্র

## আরও দেখুন
* এনিড বেকওয়েল
* মহিলা ক্রিকেট বিশ্বকাপ
* আইসিসি ক্রিকেট হল অব ফেম

## বহিঃসংযোগ

*
*
*Biography from 2002  on her honorary doctorate from University of Bradford
*MCC delivers first 10 maidens (BBC News, 16 March 1999)

বিষয়শ্রেণী:১৯৩৯-এ জন্ম
বিষয়শ্রেণী:২০১৭-এ মৃত্যু
বিষয়শ্রেণী:অর্ডার অব দ্য ব্রিটিশ এম্পায়ার পদক বিজয়ী
বিষয়শ্রেণী:আইসিসি ক্রিকেট হল অব ফেমে প্রবেশকারী
বিষয়শ্রেণী:ইংরেজ নারী ক্রিকেটার
বিষয়শ্রেণী:ইংল্যান্ডের নারী টেস্ট ক্রিকেটার
বিষয়শ্রেণী:ইংল্যান্ডের নারী একদিনের আন্তর্জাতিক ক্রিকেটার
বিষয়শ্রেণী:ওলভারহাম্পটনের ক্রীড়াবিদ
বিষয়শ্রেণী:ওয়ারউইকশায়ারের নারী ক্রিকেটার
বিষয়শ্রেণী:গ্রিনিচ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ব্রিটিশ ক্রীড়াবিদ-রাজনীতিবিদ
বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার
বিষয়শ্রেণী:দ্বিতীয় এলিজাবেথের সৃষ্ট ব্রিটিশ সংসদের উচ্চকক্ষের আজীবন নারী সদস্য
বিষয়শ্রেণী:দ্বিতীয় এলিজাবেথের সৃষ্ট ব্রিটিশ সংসদের উচ্চকক্ষের আজীবন সদস্য
বিষয়শ্রেণী:রক্ষণশীল দল (যুক্তরাজ্য) এর জীবনকাল পিয়ার
ব্যাক্ট্রিয়ার প্রথম দেমেত্রিওস

**প্রথম দেমেত্রিওস** () (রাজত্বকাল: ?খ্রিস্টপূর্ব ২০০ - ?খ্রিস্টপূর্ব ১৮০) গ্রিক-ব্যাক্ট্রিয় রাজ্যের শাসক ছিলেন, যিনি পারোপামিসাদাই ও আরাখোশিয়া অঞ্চলগুলি অধিকার করে ইন্দো-গ্রিক রাজ্য প্রতিষ্ঠা করেন।

## প্রথম জীবন
২০৮ খ্রিস্টপূর্বাব্দে সেলেউকিদ সম্রাট তৃতীয় আন্তিওখোস গ্রিক-ব্যাক্ট্রিয় রাজ্যের শাসক ও প্রথম দেমেত্রিওসের পিতা প্রথম ইউথুদেমোসকে আরিয়ুস নদীর তীরে যুদ্ধে পরাজিত করেন। ইউথুদেমোস এরপর বাক্ত্রার শহরে তিন বছর ধরে তৃতীয় আন্তিওখোসের সেনাবাহিনীর অবরোধের বিরুদ্ধে সফল ভাবে প্রতিরক্ষা করার পর আনুমানিক ২০৬ খ্রিস্টপূর্বাব্দে তৃতীয় আন্তিওখোস তাকে নতুন শাসক হিসেবে স্বীকৃতি প্রদান করে নিজ কন্যার সাথে তার পুত্র প্রথম দেমেত্রিওসের বিবাহ দেন। কুলিয়াব অঞ্চলে আবিষ্কৃত একটি শিলালিপিতে যুবরাজ প্রথম দেমেত্রিওসের যুদ্ধজয়ের কথা বর্ণনা করা হয়েছে।

## ভারত আক্রমণ
যুগ পুরাণ অনুসারে, ১৮০ খ্রিস্টপূর্বাব্দে শুঙ্গ সম্রাট পুষ্যমিত্র শুঙ্গের শাসনকালে প্রথম দেমেত্রিওসের নেতৃত্বে যবন সেনা মগধ আক্রমণ করে পাঞ্চাল অঞ্চল, সাকেত ও মথুরা নগরী ও অবশেষে পাটলিপুত্র নগরী অধিকার করে নেন। হাথিগুম্ফা শিলালিপি থেকে জানা যায় যে, কলিঙ্গ রাজ খারবেল তার রাজত্বের অষ্টম বছরে রাজগৃহ আক্রমণ করলে যবন রাজ দিমিত (=প্রথম দেমেত্রিওস) অবরুদ্ধ সেনা পরিত্যাগ করে মথুরায় পশ্চাৎ অপসারণ করেন। স্ত্রাবোন তার জেওগ্রাফিকা গ্রন্থে প্রথম দেমেত্রিওসকে মহান আলেকজান্ডার অপেক্ষাও সফল সমরাধিনায়ক হিসেবে বর্ণনা করেছেন। 

## পাদটীকা

## তথ্যসূত্র

 

 
 

বিষয়শ্রেণী:গ্রিক-ব্যাক্ট্রিয় শাসক
বিষয়শ্রেণী:ইন্দো-গ্রিক শাসক
ঝুনাগাছ চাপানী ইউনিয়ন

**ঝুনাগাছ চাপানী ইউনিয়ন** বাংলাদেশের নীলফামারী জেলার ডিমলা উপজেলার অন্তর্গত একটি ইউনিয়ন।

## অবস্থান
ঝুনাগাছ চাপানী ইউনিয়ন নীলফামারী জেলার ডিমলা উপজেলার সর্ব দক্ষিণের একটি ইউনিয়ন। এ ইউনিয়নের উত্তরে খালিশা চাপানী ইউনিয়ন, পূর্বে হাতীবান্ধা উপজেলা, দক্ষিণে জলঢাকা উপজেলার গুলমুন্ডা ইউনিয়ন এবং পশ্চিমে নাউতারা ইউনিয়ন অবস্থিত। এ ইউনিয়নের পূর্বে তিস্তা নদী এবং মাঝ বরাবর নাউতারা নদী বহমান। এছাড়া তিস্তা সেচ ক্যানেল এ ইউনিয়নের পশ্চিম দিকে রয়েছে। এর মোট আয়তন ১১১৯৯ একর।

## প্রশাসনিক এলাকা
ঝুনাগাছ চাপানী ইউনিয়ন ৬টি মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত।

## ইতিহাস
## জনসংখ্যা
ঝুনাগাছ চাপানীর মোট জনসংখ্যা= ৩৪৬৭৬ জন
* মহিলা= ১৭৩৯৯ জন
* পুরুষ= ১৭২৭৭ জন

## শিক্ষা
এ ইউনিয়নের ২টি কলেজ, ৪টি মাধ্যমিক বিদ্যালয়, ১০টি প্রাথমিক বিদ্যালয়, ১টি মাদ্রাসা এবং ২টি কিন্ডান গার্ডেন রয়েছে।

উল্লেখযোগ্য শিক্ষাপ্রতিষ্ঠান-
* শহীদ জিয়াউর রহমান কলেজ
* শেখ ফজিলাতুন্নেছা মুজিব মহিলা কলেজ
* ডালিয়া চাপানী উচ্চ বিদ্যালয়
* ঝুনাগাছ চাপানী সরকারী প্রাথমিক বিদ্যালয়
* ঝুনাগাছ চাপানী দ্বি-মূখী উচ্চ বিদ্যালয়

## অর্থনীতি
* হাট ও বাজার
** চাপানীর হাট
** কাকড়া বাজার

## উল্লেখযোগ্য ব্যক্তিত্ব

## তথ্যসূত্র

বিষয়শ্রেণী:ডিমলা উপজেলার ইউনিয়ন
গয়াবাড়ী ইউনিয়ন

**গয়াবাড়ী ইউনিয়ন** বাংলাদেশের নীলফামারী জেলার ডিমলা উপজেলার অন্তর্গত একটি ইউনিয়ন।

## অবস্থান
গয়াবাড়ী ইউনিয়ন নীলফামারী জেলার ডিমলা উপজেলা সদরের পূর্বে অবস্থিত। গয়াবাড়ী ইউনিয়নের উত্তরে টেপাখড়িবাড়ী ইউনিয়ন, পূর্বে খালিশা চাপানী ইউনিয়ন, দক্ষিণে খালিশা চাপানি ও নাউতারা ইউনিয়ন এবং পশ্চিমে ডিমলা ও খগাখড়িবাড়ী ইউনিয়ন অবস্থিত। এ ইউনিয়নের পূর্বে আংশিকভাবে তিস্তা নদী বহমান।

## প্রশাসনিক এলাকা
গয়াবাড়ী ইউনিয়ন ৫টি মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত।

## ইতিহাস
## জনসংখ্যা
গয়াবাড়ী ইউনিয়নের মোট জনসংখ্যা= ২০,৮৩৫ জন।

## শিক্ষা
এ ইউনিয়নে কলেজ ১টি, মাধ্যমিক বিদ্যালয় ৬টি, প্রাথমিক বিদ্যালয় ২০টি, মাদ্রাসা ১টি এবং কিন্ডারগার্ডেন ৩টি রয়েছে।

উল্লেখযোগ্য শিক্ষাপ্রতিষ্ঠান-
* গয়াবাড়ী স্কুল এ্যান্ড কলেজ
* গয়াবাড়ী বালিকা উচ্চ বিদ্যালয়
* শুটিবাড়ী সরকারি প্রাথমিক বিদ্যালয়
* গয়াবাড়ি ১নং সরকারি প্রাথমিক বিদ্যালয়
*দক্ষিণ গয়বাড়ী সরকারী প্রাথমিক বিদ্যালয়।
*দক্ষিণ গয়াবাড়ী আব্বাস আলী দাখিল মাদ্রাসা।

## ধর্মীয় উপাসনালয়
উল্লেখযোগ্য ধর্মীয় উপাসনালয়/মসজিদ-
* শুটিবাড়ীবাজার কেন্দ্রীয় জামে মসজিদ
* মধ্যগয়াবাড়ী আলহাজ্ব কাউয়াধনীপাড়া শাহী মসজিদ 
* গয়াবাড়ী কলেজপাড়া শাহী জামে মসজিদ 
* গয়াবাড়ী কলোনীপাড়া জামে মসজিদ
* গয়াবাড়ী ডাক্তারপাড়া জামে মসজিদ
* ফুটানিরহাট জামে মসজিদ

উল্লেখযোগ্য ধর্মীয় উপাসনালয়/মন্দির–
* শুটিবাড়ী বাজার কেন্দ্রীয় মন্দির
* কালিহাটি কালিমন্দির

## অর্থনীতি
* হাট ও বাজার
** শুটিবাড়ী বাজার
**ফুটানির হাট
** রহমানগঞ্জ বাজার
** বটতলীর বাজার
**মতির বাজার
*সমতল জমি হতে উত্তলনকৃত নুড়ি পাথর ও বালি।
*ধান
*ভুট্টা

## দর্শনীয় স্থান
* শুটিবাড়ী গণকবর
*ফুটানির হাটে অবস্থিত অতি পুরাতন আম গাছ।

## উল্লেখযোগ্য ব্যক্তি
### আলহাজ্ব কাউয়াধনী
ঊনবিংশ-বিংশ শতাব্দীতে গয়াবাড়ী ইউনিয়নের বাসিন্দা আলহাজ্ব কাউয়াধনী ডিমলা উপজেলার মধ্যে ছিলেন অন্যতম ধনী ব্যক্তি। গয়াবাড়ী ইউনিয়নের একটি অন্যতম বড় মহল্লা আলহাজ্ব কাউয়াধনীপাড়া ও একটি অন্যতম বড় মসজিদ মধ্যগয়াবাড়ী আলহাজ্ব কাউয়াধনীপাড়া শাহী মসজিদ তাঁরই নামানুসারে নামকরণ করা হয়। 

আফতাব উদ্দিন সরকার বীর মুক্তিযোদ্ধা, সাবেক সংসদ সদস্য। 

## তথ্যসূত্র

বিষয়শ্রেণী:ডিমলা উপজেলার ইউনিয়ন
ময়মনসিংহ-১

**ময়মনসিংহ-১** হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ময়মনসিংহ জেলায় অবস্থিত জাতীয় সংসদের ১৪৬ নং আসন।

## সীমানা
ময়মনসিংহ-১ আসনটি ময়মনসিংহ জেলার হালুয়াঘাট উপজেলা ও ধোবাউড়া উপজেলা নিয়ে গঠিত।
## নির্বাচিত সাংসদ

## নির্বাচন
### ২০২০-এর দশকে নির্বাচন

### ২০১০-এর দশকে নির্বাচন

প্রমোদ মানকিন ২০১৬ সালের ১১ মে মাসে মারা যান। উপনির্বাচনে তার ছেলে জুয়েল আরেং সাংসদ নির্বাচিত হন।

বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে প্রমোদ মানকিন বিনা প্রতিদ্বন্দ্বিতায় নির্বাচিত হন।

### ২০০০-এর দশকে নির্বাচন

### ১৯৯০-এর দশকে নির্বাচন

## তথ্যসূত্র

## বহিঃসংযোগ
* প্রথম আলোতে ময়মনসিংহ-১

বিষয়শ্রেণী:ময়মনসিংহ জেলার জাতীয় সংসদীয় আসন
বিষয়শ্রেণী:১৯৭৩-এ বাংলাদেশে প্রতিষ্ঠিত
ময়মনসিংহ-৩

**ময়মনসিংহ-৩** হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ময়মনসিংহ জেলায় অবস্থিত জাতীয় সংসদের ১৪৮ নং আসন।

## সীমানা
ময়মনসিংহ-৩ আসনটি ময়মনসিংহ জেলার গৌরীপুর উপজেলা নিয়ে গঠিত।

## নির্বাচিত সাংসদ

## নির্বাচন
### ২০২০-এর দশকে নির্বাচন

### ২০১০-এর দশকে নির্বাচন
২০১৬ সালের মে মাসে মজিবুর রহমান ফকিরের মৃত্যু হয়। বাংলাদেশ আওয়ামী লীগের নাজিম উদ্দিন আহমেদ নির্বাচিত হন।

### ২০০০-এর দশকে নির্বাচন

### ১৯৯০-এর দশকে নির্বাচন

নজরুল ইসলাম সাংসদ থাকা অবস্থায় মারা যান। অক্টোবর ১৯৯২ সালের উপ-নির্বাচনে বাংলাদেশ আওয়ামী লীগ আর. বেগম নির্বাচিত হন।

## তথ্যসূত্র

## বহিঃসংযোগ
* প্রথম আলোতে ময়মনসিংহ-৩

বিষয়শ্রেণী:ময়মনসিংহ জেলার জাতীয় সংসদীয় আসন
বিষয়শ্রেণী:১৯৭৩-এ বাংলাদেশে প্রতিষ্ঠিত
বেগ নিয়ন্ত্রণ ব্যাধি

থাম্ব|বাধাদান, প্ররোচিত নিয়ন্ত্রণ এবং আচরণের ব্যাধিগুলির প্রতিনিধিত্ব
**বেগ নিয়ন্ত্রণ ব্যাধি** () একধরনের মানসিক রোগ। এই রোগে আক্তান্ত ব্যক্তি নিজের মধ্যে একধরনের অপ্রতিরোধ্য তাড়না অনুভব করেন নির্দিষ্ট কিছু কাজ করবার জন্য। সেটা তাড়নাগত হতে পারে কিংবা বাধ্যতাধর্মী। 

## ব্যাধির প্রকারভেদ
বেগ নিয়ন্ত্রণ ব্যাধি বিভিন্ন ধরনের হয়ে থাকেঃ

### যৌন আবেশ

স্বাভাবিক বা অস্বাভাবিক যৌনচিন্তা ও আচরণে সব সময় আচ্ছন্ন থাকা এবং এ বিষয়ে চিন্তা ব্যতীত থাকতে না পারা।

### আন্তর্জাল আসক্তি
এই আসক্তি তে থাকা ব্যক্তিগণ কোন এক অজান মোহে আকৃষ্ট হতে পারে। 

### অনুকর্ষী কেনাকাটা

এ সমস্যা যাঁদের আছে, তারা প্রয়োজনে-অপ্রয়োজনে কেনাকাটা করে ঘর ভর্তি করে ফেলেন এবং কিনতে না পারলে তার উৎকণ্ঠা দূর হয় না।

### অগ্নিসংযোগ বাতিক

কোনো উদ্দেশ্য ছাড়াই অন্যের সম্পত্তি বা ঘরে আগুন লাগিয়ে দেয়া।

### সবিরাম বিস্ফোরক ব্যাধি

### চুরি-বাতিক

যেমন - অহেতুক চুরি করা; মানসিক স্বাস্থ্যবিজ্ঞানে একে চুরি-বাতিক বা ক্লেপটোম্যানিয়া বলা হয়।

## লক্ষণ ও উপসর্গ

## কারণ
বেগ নিয়ন্ত্রণ ব্যাধি কী কারণে হয়ে থাকে, এ নিয়ে বিতর্ক রয়েছে। তবে বর্তমানে এর কারণ উৎঘাটনে গবেষণা চলছে। মনে করা হয়, একজন মানুষ যে পরিবেশে বেড়ে ওঠে সেই পরিবেশ এ ক্ষেত্রে অনেকাংশে দায়ী। 

## চিকিৎসা
ব্যাধিগুলির দুটি চিকিৎসার বিকল্প রয়েছে- সংজ্ঞানাত্মক আচরণীয় চিকিৎসা (কগনিটিভ বিহেভিয়ার থেরাপি) ও ওষুধ সেবন।  চিকিৎসার পদ্ধতিটি প্রাথমিক ব্যাধির পাশাপাশি এক বা একাধিক অতিরিক্ত ব্যাধি উপস্থিতি জেনেবুঝে দেয়া হয়ে থাকে। 

## তথ্যসূত্র

বিষয়শ্রেণী:আবেশিক অনুকর্ষী ব্যাধি
বিষয়শ্রেণী:প্রাপ্তবয়স্কদের ব্যক্তিত্ব ও আচরণগত ব্যাধি
বিষয়শ্রেণী:মনোরোগ সংক্রান্ত রোগনির্ণয়
বিষয়শ্রেণী:মানসিক ব্যাধি
বিষয়শ্রেণী:প্রথানুবর্তিতা
অশ্বতুল্য শারীরস্থান

থাম্ব|500px|একটি ঘোড়ার নকশা, শরীরের কিছু অংশের চিহ্নিতকরণের সঙ্গে
**অশ্বতুল্য শারীরস্থান** বলতে বাঁদর , জেব্রা সহ ঘোড়া এবং অন্যান্য অশ্বতুল্যর স্থুল এবং আণুবীক্ষণিক শারীরস্থানবিদ্যা বোঝায়। ইকুডস হল দেশীয় ঘোড়ার নিকটস্থ জীবন্ত আত্মীয়, এবং ক্রোমোসোম সংখ্যার পার্থক্য সত্ত্বেও, দুই প্রজাতির ইকুইড পরিবারের একমাত্র সদস্য, এখনও উর্বর সন্তানসন্ততি উৎপাদন করতে সক্ষম। যদিও ইকুডসের সব শারীরিক বৈশিষ্ট্য একই পরিপ্রেক্ষিতে বর্ণিত যেমন পশু স্থুল শারীর পরিভাষার আন্তর্জাতিক কমিটি(International Committee on Veterinary Gross Anatomical Nomenclature) দ্বারা Nomina Anatomica Veterinaria নামক পুস্তকে,অন্য প্রাণীদের জন্য আছে, তাও অনেক ঘোড়া আছে যাদের জন্য বিশেষ স্থানীয় ভাষা অশ্বারোহীদের দ্বারা বাবহৃত হয়।

## তথ্যসূত্র

## বহিঃসংযোগ
* Veterinary Anatomical lllustrations, University of Wisconsin Digital Collections

*
দ্বিতীয় ইউথুদেমোস

**দ্বিতীয় ইউথুদেমোস** () একজন গ্রিক-ব্যাক্ট্রিয় রাজ্যের শাসক ছিলেন।

## সংক্ষিপ্ত পরিচিতি
দ্বিতীয় ইউথুদেমোস গ্রিক-ব্যাক্ট্রিয় রাজ্যের শাসক প্রথম দেমেত্রিওসের পুত্র ছিলেন, যিনি আনুমানিক ১৮০ খ্রিস্টপূর্বাব্দে সিংহাসন লাভ করেন। তার মুদ্রায় তাকে একজন কিশোর হিসেবে দেখা যায় বলে, অনুমান করা হয় যে, তিনি অল্প বয়সে মৃত্যুবরণ করেন।

## তথ্যসূত্র

## আরো পড়ুন
*J.-N. Barrandon and H. Nicolet-Pierre, “Analyses de monnaies royales gréco-bactriennes et indo-grecques des IIe et Ier siècles avant J.-C.,” Schweizer Münzblätter, August 1989, pp.&nbsp;57–66.
*O. Bopearachchi, Monnaies gréco-bactriennes et indo-grecques: Catalogue raisonné du Cabinet des Médailles, Paris, 1991, pp.&nbsp;55–56.
*E. R. Caley, “The Earliest Use of Nickel Alloys in Coinage,” Numismatic Review 1, 1943, pp.&nbsp;102–3, 117.
*S. V. R. Cammann, “Archaeological Evidence for Chinese Contacts with India during the Han Dynasty,” Sinologica (Basel) 5, 1956, pp.&nbsp;1–19, esp. pp.&nbsp;2–8.
*C. F. Cheng and C. M. Schwitter, “Bactrian Nickel and Chinese Bamboo,” AJA 66, 1962, pp.&nbsp;87–92.
*M. R. Cowell, “Analyses of the Cupro-nickel Alloy Used for Greek Bactrian Coins,” in Y. Maniatis, ed., International Symposium on Archaeometry, Athens, May 19-23, 1986: Abstracts, p.&nbsp;40.
*W. Flight, “On the Chemical Composition of a Bactrian Coin,” NC, 1868, pp.&nbsp;305–8.
*A. A. Moss, “The Origin of the Nickel Alloy used for Bactrian Coins,” NC, 1950, pp.&nbsp;317–18.

 

বিষয়শ্রেণী:গ্রিক-ব্যাক্ট্রিয় শাসক
পান্তালিওন

**পান্তালিওন** () একজন ইন্দো-গ্রিক শাসক ছিলেন, যিনি আনুমানিক খ্রিস্টপূর্ব ১৯০ থেকে খ্রিস্টপূর্ব ১৮০ পর্য্যন্ত আরাখোশিয়া অঞ্চল শাসন করেন।

## সংক্ষিপ্ত পরিচিতি
পান্তালিওন একজন ইন্দো-গ্রিক শাসক ছিলেন যিনি আনুমানিক খ্রিস্টপূর্ব ১৯০ থেকে খ্রিস্টপূর্ব ১৮০ পর্য্যন্ত আরাখোশিয়া অঞ্চল শাসন করেন। তিনি গ্রিক-ব্যাক্ট্রিয় শাসক প্রথম দেমেত্রিওসের উত্তরাধিকারী অথবা সামন্ত ছিলেন এবং পারোপামিসাদাই অঞ্চলের ইন্দো-গ্রিক শাসক আগাথোক্লেস দিকাইওসের সমসাময়িক ছিলেন। তিনি প্রথম ইন্দো-গ্রিক শাসক ছিলেন, যিনি ব্রোঞ্জ ধাতুর তৈরী অসমঞ্জস ভারতীয় মুদ্রা চালু করেন। তার বেশ কিছু মুদ্রা নিকেল ধাতু দ্বারা নির্মিত ছিল।

## তথ্যসূত্র

 

বিষয়শ্রেণী:ইন্দো-গ্রিক শাসক
বিষয়শ্রেণী:পাকিস্তানের ইতিহাস
আগাথোক্লেস দিকাইওস

**আগাথোক্লেস দিকাইওস** () একজন ইন্দো-গ্রিক শাসক ছিলেন, যিনি আনুমানিক খ্রিস্টপূর্ব ১৯০ থেকে খ্রিস্টপূর্ব ১৮০ পর্য্যন্ত পারোপামিসাদাই অঞ্চল শাসন করেন। তিনি গ্রিক-ব্যাক্ট্রিয় শাসক প্রথম দেমেত্রিওসের উত্তরাধিকারী অথবা সামন্ত ছিলেন এবং আরাখোশিয়া অঞ্চলের ইন্দো-গ্রিক শাসক পান্তালিওনের সমসাময়িক ছিলেন। তার রাজত্ব সম্বন্ধে বিশেষ কিছু জানা না গেলেও তার নামাঙ্কিত বহু মুদ্রা আবিষ্কৃত হয়েছে।

## পূর্বতন রাজাদের সম্মানার্থে প্রচলিত মুদ্রা
আগাথোক্লেস দিকাইওস মহান আলেকজান্ডারের নামাঙ্কিত মুদ্রা প্রচলন করে ম্যাসিডন সাম্রাজ্যের উত্তরাধিকারী রূপে নিজেকে প্রতিষ্ঠা করতে চেয়েছিলেন। এছাড়া তিনি পূর্বতন প্রথম দিওদোতোস সোতের, দ্বিতীয় দিওদোতোস, প্রথম ইউথুদেমোস, প্রথম দেমেত্রিওস ইত্যাদি গ্রিক-ব্যাক্ট্রিয় শাসকদের সম্মানার্থে মুদ্রা প্রচলন করেন। এছাড়া তিনি আন্তিওখোস নিকাতোর নামক এক শাসকের নামাঙ্কিত মুদ্রাও প্রচলন করেন, যিনি সম্ভবতঃ সেলেউকিদ সম্রাট তৃতীয় আন্তিওখোস ছিলেন।


Image:AgathoclesWithAlexander.jpg|আগাথোক্লেস দিকাইওস প্রচলিত মহান আলেকজান্ডারের নামাঙ্কিত মুদ্রা।
Image:AgathoklesCoinWithDiodotusSotiros.JPG|আগাথোক্লেস দিকাইওস প্রচলিত প্রথম দিওদোতোসের নামাঙ্কিত মুদ্রা।
Image:AgathoklesCoinWithEuthydemusTheou.JPG|আগাথোক্লেস দিকাইওস প্রচলিত প্রথম ইউথুদেমোসের নামাঙ্কিত মুদ্রা।
Image:AgathoklesCoinOfDemetriusAniketos.JPG|আগাথোক্লেস দিকাইওস প্রচলিত প্রথম দেমেত্রিওসের নামাঙ্কিত মুদ্রা।


## নিকেল নির্মিত মুদ্রা
আগাথোক্লেস দিকাইওস, পান্তালিওন এবং দ্বিতীয় ইউথুদেমোস ছিলেন এমন তিনজন ইন্দো-গ্রিক রাজা যারা পৃথিবীর ইতিহাসে প্রথম তামা-নিকেলের সংকর মুদ্রা প্রচলন করেন। সেই সময় চীনারাই এই ধরনের সংকর ধাতুর ব্যবহার করতেন, সেই জন্য অনুমান করা হয় যে, ইন্দো-গ্রিক রাজ্যের সাথে চীনাদের বাণিজ্যিক সম্পর্ক স্থাপিত হয়েছিল।

## দ্বিভাষী মুদ্রা
আগাথোক্লেস দিকাইওস বৌদ্ধ ও হিন্দু প্রতীক সংবলিত বেশ কিছু দ্বিভাষী মুদ্রাও প্রচলন করেন। এই মুদ্রাগুলতে খরোষ্ঠী, ব্রাহ্মী বা গ্রিক লিপি উৎকীর্ণ করা হয়। ভারতে প্রচলিত বিভিন্ন ধর্মবিশ্বাসকে মুদ্রায় স্থান দিয়ে আগাথোক্লেস দিকাইওস জনগণের নিকট সমর্থন লাভের চেষ্টা করেন বলে মনে করা হয়।


Bilingual Coin of Agathocles of Bactria.jpg|আগাথোক্লেস দিকাইওসের মুদ্রায় বৌদ্ধ স্তূপ
Buddhist coin of Agathocles of Bactria.jpg|আগাথোক্লেস দিকাইওসের মুদ্রায় বৌদ্ধ স্তূপ ও বৃক্ষের ছবি
AgathoklesCoinage.jpg|আগাথোক্লেস দিকাইওসের মুদ্রায় সিংহ ও লক্ষ্মীর ছবি
Coin of the Bactrian King Agathokles.jpg|আগাথোক্লেস দিকাইওসের মুদ্রায় কৃষ্ণ ও বলরামের ছবি।


## তথ্যসূত্র

বিষয়শ্রেণী:ইন্দো-গ্রিক শাসক
বিষয়শ্রেণী:গ্রিক-ব্যাক্ট্রিয় শাসক
মালদ্বীপ জাতীয় ফুটবল দল

**মালদ্বীপ জাতীয় ফুটবল দল** (, ধিবেহী: ދިވެހިރާއްޖޭ ގައުމީ ފުޓްބޯލް ޓީމް) হচ্ছে আন্তর্জাতিক ফুটবলে মালদ্বীপের প্রতিনিধিত্বকারী পুরুষদের জাতীয় দল, যার সকল কার্যক্রম মালদ্বীপের ফুটবলের সর্বোচ্চ নিয়ন্ত্রক সংস্থা মালদ্বীপ ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৮৬ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা এশিয়ান ফুটবল কনফেডারেশনের সদস্য হিসেবে রয়েছে। ১৯৭৯ সালের ২৭শে আগস্ট তারিখে, মালদ্বীপ প্রথমবারের মতো আন্তর্জাতিক খেলায় অংশগ্রহণ করেছে; রেউনিওঁয়ে অনুষ্ঠিত উক্ত ম্যাচে মালদ্বীপ সেশেলসের কাছে ৯–০ গোলের ব্যবধানে পরাজিত হয়েছে।

১২,০০০ ধারণক্ষমতাবিশিষ্ট মালদ্বীপ জাতীয় ফুটবল স্টেডিয়ামে *লাল স্নেপার* নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় মালদ্বীপের রাজধানী মালেতে অবস্থিত। বর্তমানে এই দলের ম্যানেজারের দায়িত্ব পালন করছেন মার্টিন কোপমান এবং অধিনায়কের দায়িত্ব পালন করছেন নিউ রেডিয়েন্টের মধ্যমাঠের খেলোয়াড় আকরাম আব্দুল ঘানি।

মালদ্বীপ এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, এএফসি এশিয়ান কাপেও মালদ্বীপ এপর্যন্ত একবারও অংশগ্রহণ করতে সক্ষম হয়নি। এছাড়াও, মালদ্বীপ সাফ চ্যাম্পিয়নশিপের ইতিহাসের অন্যতম সফল দল, যারা এপর্যন্ত ২ বার (২০০৮ এবং ২০১৮) শিরোপা জয়লাভ করেছে। এএফসি চ্যালেঞ্জ কাপে মালদ্বীপ এপর্যন্ত ২ বার অংশগ্রহণ করেছে, যার মধ্যে সেরা সাফল্য হচ্ছে ২০১৪ এএফসি চ্যালেঞ্জ কাপে তৃতীয় স্থান অর্জন করা, যেখানে তারা আফগানিস্তানের সাথে অতিরিক্ত সময় শেষে ১–১ গোলে ড্র করার পর পেনাল্টি শুট-আউটে ৮–৭ গোলের ব্যবধানে পরাজিত করেছে।

ইমরান মুহাম্মদ, আলি আশফাক, আকরাম আব্দুল ঘানি, হাসান নাইজ এবং আলি ফাসিরের মতো খেলোয়াড়গণ মালদ্বীপের জার্সি গায়ে মাঠ কাঁপিয়েছেন।

## ইতিহাস
১৯৯৭ সালে নেপালের কাঠমান্ডুতে অনুষ্ঠিত সাফ কাপের তৃতীয় আসরে মালদ্বীপ অংশগ্রহণ করে। এটি ছিল মালদ্বীপ দলে প্রথম কোন আঞ্চলিক ফুটবল টুনার্মেন্টে অংশগ্রহণ।
মালদ্বীপ ভারত ও বাংলাদেশের সাথে গ্রুপ বি-এ ছিল এবং গ্রুপে দ্বিতীয় দল হিসেবে দুই পয়েন্ট নিয়ে সেমি-ফাইনালে ওঠে। মালদ্বীপ গ্রুপ পর্বে তাদের প্রথম ম্যাচ বাংলাদেশের সাথে ১–১ গোলে ড্র করে ও দ্বিতীয় ম্যাচে ভারতের সাথে ২–২ গোলে ড্র করে।

মালদ্বীপ সেমি-ফাইনালে ২–১ গোলে শ্রীলঙ্কাকে হারিয়ে ফাইনালে ওঠে। কিন্তু ফাইনালে ৫–১ গোলে ভারতের কাছে পরাজিত হয়। ফাইনালে মালদ্বীপের হয়ে একমাত্র গোলটি করেন আব্দুল লতিফ।

## জার্সির ইতিহাস
#### হোম

## র‌্যাঙ্কিং
ফিফা বিশ্ব র‌্যাঙ্কিংয়ে, ২০০৬ সালের জুলাই মাসে প্রকাশিত র‌্যাঙ্কিংয়ে মালদ্বীপ তাদের ইতিহাসে সর্বোচ্চ অবস্থান (১২৪তম) অর্জন করে এবং ১৯৯৭ সালের আগস্ট মাসে প্রকাশিত র‌্যাঙ্কিংয়ে তারা ১৮৩তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে মালদ্বীপের সর্বোচ্চ অবস্থান হচ্ছে ১৬৩তম (যা তারা ২০১১ সালে অর্জন করেছিল) এবং সর্বনিম্ন অবস্থান হচ্ছে ২০৯। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

;ফিফা বিশ্ব র‌্যাঙ্কিং

;বিশ্ব ফুটবল এলো রেটিং

## প্রতিযোগিতামূলক তথ্য
### ফিফা বিশ্বকাপ

### এএফসি চ্যালেঞ্জ কাপ

### দক্ষিণ এশীয় ফুটবল ফেডারেশন কাপ রেকর্ড

## তথ্যসূত্র

## বহিঃসংযোগ
*  
* ফিফা-এ মালদ্বীপ জাতীয় ফুটবল দল  
* এএফসি-এ মালদ্বীপ জাতীয় ফুটবল দল 

বিষয়শ্রেণী:মালদ্বীপ জাতীয় ফুটবল দল
বিষয়শ্রেণী:এশিয়ার জাতীয় ফুটবল দল
বিষয়শ্রেণী:সাফ চ্যাম্পিয়নশিপ বিজয়ী দেশ
ইয়ান স্মিথ (ক্রিকেটার, জন্ম ১৯২৫)

**ভিভিয়ান ইয়ান স্মিথ** (; জন্ম: ২৩ ফেব্রুয়ারি, ১৯২৫ - মৃত্যু: ২৫ আগস্ট, ২০১৫) নাটাল প্রদেশের ডারবানে জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৪৭ থেকে ১৯৫৭ মেয়াদে দক্ষিণ আফ্রিকা ক্রিকেট দলের অন্যতম সদস্য ছিলেন তিনি।

ঘরোয়া প্রথম-শ্রেণীর দক্ষিণ আফ্রিকান ক্রিকেটে নাটালের পক্ষে খেলেছেন। দলে তিনি মূলতঃ বোলার ছিলেন। ডানহাতে লেগ ব্রেক বোলিংয়ের পাশাপাশি নিচেরসারিতে ডানহাতে ব্যাটিংয়ে পারদর্শীতা দেখিয়েছেন **ইয়ান স্মিথ**।

## ঘরোয়া ক্রিকেট
হিলটন কলেজের ছাত্র ছিলেন ইয়ান স্মিথ। লেগ ব্রেক বোলার হিসেবে তার ভূমিকা সীমিত হলেও গুগলিতে পারদর্শী ছিলেন না। কিন্তু তার নিখুঁত ও কার্যকরী স্পিনে প্রতিপক্ষীয় খেলোয়াড়গণ বেশ অসুবিধায় পড়তেন। ১৯৪৫-৪৬ থেকে ১৯৫৭-৫৮ মৌসুম পর্যন্ত নাটালের প্রতিনিধিত্ব করেন তিনি। তন্মধ্যে ১৯৪৬-৪৭ মৌসুমে বর্ডারের বিপক্ষে নিজের সেরা বোলিং ৯/৮৮ লাভ করেন। ঐ খেলায় তার বোলিং পরিসংখ্যান ছিল ১২/১৯৪।

## টেস্ট ক্রিকেট
১৯৪৭ সালে স্বাগতিক ইংল্যান্ডের বিপক্ষে তার টেস্ট অভিষেক ঘটে। নটিংহামে অনুষ্ঠিত সিরিজের প্রথম টেস্টে ৩/৪৬ ও ৪/১৪৩ লাভ করেন। ঐ সফরে ২৩.১৭ গড়ে ৫৮ উইকেট নিয়ে দলের শীর্ষ বোলার ছিলেন। তন্মধ্যে ডার্বিতে হ্যাট্রিকসহ নিজস্ব সেরা ১৩/৬৬ লাভ করেন। কিন্তু পরবর্তী ৮ টেস্টে তিনি মাত্র পাঁচ উইকেট পান। ১৯৪৯-৫০ মৌসুমে সফরকারী অস্ট্রেলিয়ার বিপক্ষে তিন টেস্টে অংশ নেন। ১৯৫৫ সালে ইংল্যান্ড সফর করেন। সর্বশেষ ১৯৫৭-৫৮ মৌসুমে নিজ দেশে অস্ট্রেলিয়ার বিরুদ্ধে খেলেন।

২৬ আগস্ট, ২০১৫ তারিখে ৯০ বছর বয়সে পিটারমারিৎজবার্গ জেলার এস্টনে ইয়ান স্মিথের দেহাবসান ঘটে।

## তথ্যসূত্র

## আরও দেখুন
* অসি ডসন
* স্টুই ডেম্পস্টার
* সানফয়েল সিরিজ
* ইস্টার্ন প্রভিন্স ক্রিকেট দল
* দক্ষিণ আফ্রিকান টেস্ট ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯২৫-এ জন্ম
বিষয়শ্রেণী:২০১৫-এ মৃত্যু
বিষয়শ্রেণী:কোয়াজুলু-নাটালের ক্রিকেটার
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:দক্ষিণ আফ্রিকার টেস্ট ক্রিকেটার
বিষয়শ্রেণী:সাউথ আফ্রিকান ইউনিভার্সিটিজের ক্রিকেটার
ডাব্লিউডাব্লিউই চ্যাম্পিয়নশিপ

:

**ডাব্লিউডাব্লিউই চ্যাম্পিয়নশিপ** হল একটি পুরুষ পেশাদার কুস্তির একটি ওয়ার্ল্ড চ্যাম্পিয়নশিপ যা আমেরিকান প্রমোশন ডাব্লিউডাব্লিউই দ্বারা তৈরি এবং প্রচার করা হয়েছে , যা স্ম্যাকডাউন ব্র্যান্ড বিভাগে ডিফেন্স করা হয়েছে। এপ্রিল ২০২২ সাল থেকে, টাইটেলটি যৌথভাবে অনুষ্ঠিত হয়েছে এবং ডাব্লিউডাব্লিউই ইউনিভার্সাল চ্যাম্পিয়নশিপের সাথে আনডিস্পিউটেড ডাব্লিউডাব্লিউই ইউনিভার্সাল চ্যাম্পিয়নশিপ হিসাবে ডিফেন্স করা হয়েছে, তবে উভয় টাইটেলই তাদের পৃথক বংশ বজায় রেখেছে। এটি ডাব্লিউডাব্লিউই এর তিনটি ওয়ার্ল্ড চ্যাম্পিয়নশিপ, স্ম্যাকডাউনে এর সঙ্গী ডাব্লিউডাব্লিউই চ্যাম্পিয়নশিপ এবং র- এ ওয়ার্ল্ড হেভিওয়েট চ্যাম্পিয়নশিপের সাথে একটি । বর্তমান চ্যাম্পিয়ন কোডি রোডস, যিনি তার প্রথম রাজত্বে আছেন। তিনি ৮ এপ্রিল, ২০২৪-এ রেসলম্যানিয়া এক্সএল ২য় দিনে- এ ব্লাডলাইন রুলস ম্যাচে পূর্ববর্তী চ্যাম্পিয়ন রোমান রেইন্সকে পরাজিত করে আনডিস্পিউটেড চ্যাম্পিয়নশিপটি জিতেছিলেন।

এটিই সবচেয়ে পুরাতন চ্যাম্পিয়নশিপ যেটি বর্তমানেও ডাব্লিউডাব্লিউই-তে প্রচলিত রয়েছে। এটি ডাব্লিউডাব্লিউই-এর সবচেয়ে মর্যাদাপূর্ণ চ্যাম্পিয়নশিপ। ২০০২-২০১৩ সাল পর্যন্ত এটি ওয়ার্ল্ড হেভিওয়েট চ্যাম্পিয়নশিপ এবং ইসিডাব্লিউ চ্যাম্পিয়নশিপ (২০০৬−২০১০) ছিল বিশ্বের সবচেয়ে মর্যাদাপূর্ণ টাইটেল। ২০২২ সালে ডাব্লিউডাব্লিউই ইউনিভার্সাল চ্যাম্পিয়নশিপ,রোমান রেইন্স রেসলমেনিয়া-৩৮ এর দ্বিতীয় দিনে ব্রক লেসনারকে হারিয়ে আনডিস্পিউটেড ডাব্লিউডাব্লিউই ইউনিভার্সাল চ্যাম্পিয়নশিপ হন।

## রাজত্ব

ডাব্লিউডাব্লিউই চ্যাম্পিয়নশিপ হলো ডাব্লিউডাব্লিউইর সবচেয়ে প্রাচীন একটি চ্যাম্পিয়নশিপ। এটি ১৯৬৩ সালে সর্বপ্রথম পরিচয় করানো হয়। এর উদ্বোধনী চ্যাম্পিয়ন হলেন বাডি রজার্স। এই চ্যাম্পিয়নশিপটিতে সর্বমোট ৪৬ জন নিজের নাম লিখিয়েছেন এবং ১১ বার বিভিন্ন কারণে এই চ্যাম্পিয়নশিপটি খালি করা হয়েছে। এই চ্যাম্পিয়নশিপটির সবচেয়ে দীর্ঘতম শাসনকারী চ্যাম্পিয়ন হলেন ব্রুনো স্যামমার্টিনো, যিনি এই চ্যাম্পিয়নশিপটি ১৭ মে ১৯৬৩ হতে ১৮ জানুয়ারী ১৯৭১ পর্যন্ত সর্বমোট ২,৮০৩ দিন (৭ বছর, ৮ মাস, ১ দিন) নিজের দখলে রাখেন। একই সাথে তিনি সর্বমোট ৪,০৪০ দিন নিজের দখলে রাখেন, যা এই চ্যাম্পিয়নশিপটির দীর্ঘতম সম্মিলিত রাজত্ব। আন্দ্রে দ্য জায়ান্ট হলেন সবচেয়ে সংক্ষিপ্ত রাজত্বের চ্যাম্পিয়ন, তিনি মাত্র ১ মিনিট ৪৮ সেকেন্ডের (১২৮ সেকেন্ড) জন্য চ্যাম্পিয়ন ছিলেন। সবচেয়ে কম বয়সী বিজয়ী হলেন ব্রক লেজনার, তিনি এই চ্যাম্পিয়নশিপটি জয় করেছেন মাত্র ২৫ বছর ৪৪ দিনে। অন্যদিকে, ভিন্স ম্যাকম্যান হলেন সবচেয়ে প্রবীণ বিজয়ী, তিনি এই চ্যাম্পিয়নশিপটি জয় করেছেন ৫৪ বছর ২৭ দিনে। এই চ্যাম্পিয়নশিপটি সর্বাধিকবার নিজের দখলে করেছেন জন সিনা, তিনি এটি ১৩ বার জয় করেছেন।

এই চ্যাম্পিয়নশিপটির বর্তমান চ্যাম্পিয়ন হলেন বিগ ই, এটি তার প্রথম রাজত্ব। সেপ্টেম্বর ১৩ ,২০২১ সালে  তিনি এটি অর্জন করেন।

## তথ্যসূত্র

## বহিঃসংযোগ

বিষয়শ্রেণী:পেশাদার কুস্তির চ্যাম্পিয়নশিপ
বিষয়শ্রেণী:১৯৬৩-এ প্রতিষ্ঠিত
বিষয়শ্রেণী:ডাব্লিউডাব্লিউইর চ্যাম্পিয়নশিপ
বিষয়শ্রেণী:ওয়ার্ল্ড হেভিওয়েট কুস্তি চ্যাম্পিয়নশিপ